Tom Clancy
Thomas Leo Clancy Jr. (12. huhtikuuta 1947 Baltimore County, Maryland, Yhdysvallat – 1. lokakuuta 2013, Baltimore County, Maryland[1]) oli yhdysvaltalainen menestyskirjailija, joka tunnetaan realistiseen kuvaukseen pyrkivistä, vakoiluun, sotilastekniikkaan ja kansainvälisiin suhteisiin painottuvista jännityskirjoista. Hänen on yleisesti katsottu aloittaneen niin sanotun "teknotrilleri"-kirjallisuuden, jonka muita tunnettuja tekijöitä ovat esimerkiksi Larry Bond, Michael Crichton ja Ralph Peters. Clancy on yksi nykyhetken tunnetuimmista ja luetuimmista kirjailijoista, ja hänen kirjoittamiaan kirjoja on painettu yhteensä noin 80 miljoonaa kappaletta.[2]
Thomas Leo Clancy Jr. syntyi 12. huhtikuuta 1947 Baltimore Countyn kaupungissa Marylandissä, Yhdysvalloissa. Clancy opiskeli Loyola Blakefield Jesuit Schoolin katolisessa koulussa. Alun perin hän opiskeli fysiikkaa, mutta omien sanojensa mukaan hän menetti kiinnostuksensa tieteisiin ja aloitti englannin kielen opiskelun. Hän valmistui collegesta vuonna 1969 ja ryhtyi vakuutusvirkailijaksi. Koska ammatti ei kuitenkaan osoittautunut erityisen tuottoisaksi, Clancy päätti hyödyntää englannin kielen opintojaan ja ryhtyi jännityskirjailijaksi.
Clancyn esikoisteos vuodelta 1984 oli jännityskirja Punaisen lokakuun metsästys, joka osoittautui maailmanlaajuisesti suureksi myyntimenestykseksi ja teki Clancysta kuuluisan. Hän jatkoi uraansa kirjailijana muilla myyntimenestyksiksi osittautuneilla jännityskirjoilla, kuten Näkymätön vihollinen, Isku Kolumbiaan, Peloista pahin ja Kunniavelka. Koska Clancyn kirjoittamat teokset saavuttivat suuren suosion kylmän sodan loppuvaiheessa, hänen nimestään on tehty brändi, jonka turvin useat tuntemattomammat jännityskirjailijat ovat julkaisseet omia teoksiaan. Clancyn teoksista on myös tehty elokuvasovituksia (mm. Punaisen lokakuun metsästys, Isku Kolumbiaan) ja tietokonepelejä (mm. Red Storm Rising, Rainbow Six, Splinter Cell, Ghost Recon, Endwar.) Useimmissa Clancyn kirjoittamissa teoksissa on päähenkilönä CIA-virkailija Jack Ryan, josta teoksessa Kunniavelka tulee Yhdysvaltain presidentti. Toinen huomattava päähenkilö on CIA:n kenttäagentti John Clark, joka kirjoissa ystävystyy Ryanin kanssa. Kirjoissa seurataan heidän toimintaansa kylmän sodan loppuvuosista ja Neuvostoliiton romahtamisesta aina nykyaikaan ja terrorismin vastaiseen sotaan. Teokset sijoittuvat Clancyn luomaan fiktiiviseen nykymaailmaan, jota päähenkilöiden toiminta on muokannut hieman erilaiseen suuntaan kuin mihin todellinen kehitys on johtanut; tähän kuuluvat muiden muassa kuvitteelliset suurvaltojen väliset sodat.
Tom Clancy oli naimisissa kahdesti. Vuonna 1969 hän meni naimisiin Wanda Thomasin kanssa ja sai avioliitosta tämän kanssa neljä lasta, mutta he päätyivät avioeroon vuonna 1998. Vuodesta 1999 lähtien Clancy oli naimisissa Alexandra Marie Llewellynin kanssa.
Clancy oli poliittiselta kannaltaan Yhdysvaltain republikaanisen puolueen kannattaja ja hän mm. tuki George W. Bushia presidenttinä. Silti hän vastusti Irakin sotaa yhdessä Yhdysvaltain merijalkaväen kenraalin Anthony Zinnin kanssa.[3]
Punaisen lokakuun metsästys (WSOY 1985) (The Hunt for Red October, 1984) Näkymätön vihollinen (WSOY 1988) (Patriot Games, 1987) Kremlin kardinaali (WSOY 1989) (The Cardinal of the Kremlin, 1988) Isku Kolumbiaan (WSOY 1990) (Clear and Present Danger, 1989) Peloista pahin (WSOY 1991) (The Sum of All Fears, 1991) Armoa tuntematta (WSOY 1994) (Without Remorse, 1993) Kunniavelka (WSOY 1995) (Debt of Honor, 1994) Leijona ja hyeenat 1–2 (WSOY 2001) (Executive Orders, 1996) Iskuryhmä Rainbow (WSOY 1999) (Rainbow Six, 1998) Karhu ja lohikäärme (WSOY 2004) (The Bear and the Dragon, 2000) Tiikerin hampaat (WSOY 2007) Pääosassa Jack Ryan Jr. (Teeth of the tiger, 2004) Elävänä tai kuolleena (WSOY 2011) Pääosassa Jack Ryan Jr. (Dead or Alive, 2010) Kirjoitettu Grant Blackwoodin kanssa.
Operatiivinen keskus (WSOY 1996; Steve Pieczenikin kanssa) (Op-Center, 1995) Kaaoksen päivät (WSOY 1997; Steve Pieczenikin kanssa) (Games of State, 1996) Pelon tasapaino (WSOY 2000; Steve Pieczenikin kanssa) (Balance of Power, 1998) Hajoita ja hallitse (WSOY 2001; Tom Clancyn ja Steve Pieczenikin idean pohjalta kirjoittanut Jeff Rovin) (Divide and Conquer, 2000) Tehtävä vuoristossa (WSOY, 2005; Tom Clancyn ja Steve Pieczenikin idean pohjalta kirjoittanut Jeff Rovin, 2001)
Myrsky nousee (WSOY 1987) (Red Storm Rising, 1986, Larry Bondin kanssa) Tom Clancyn valtapelit (WSOY 1998; Martin Greenbergin kanssa) (Tom Clancy's Power Plays, 1997)
Red Rabbit (Penguin Putnam Inc., 2002) Locked On (2011) Threat Vector (2012)
Against All Enemies (2011) Search and Destroy (2012, kirjan julkaisu peruttiin)
Tom Clancy's Rainbow Six (1998) Tom Clancy's Rainbow Six: Eagle Watch (1999) Tom Clancy's Rainbow Six: Rogue Spear (1999) Tom Clancy's Rainbow Six: Urban Operations (2000) Tom Clancy's Rainbow Six: Covert Operations Essentials (2000) Tom Clancy's Rainbow Six: Take-Down – Missions in Korea (2001) Tom Clancy's Rainbow Six: Black Thorn (2001) Tom Clancy's Rainbow Six: Lone Wolf (2002) Tom Clancy's Rainbow Six 3: Raven Shield (2003) Tom Clancy's Rainbow Six 3: Black Arrow (2004) Tom Clancy's Rainbow Six 3: Athena Sword (2004) Tom Clancy's Rainbow Six 3: Iron Wrath (2005) Tom Clancy's Rainbow Six: Lockdown (2005) Tom Clancy's Rainbow Six: Critical Hour (2006) Tom Clancy's Rainbow Six: Vegas (2006) Tom Clancy's Rainbow Six: Vegas 2 (2008) Tom Clancy's Rainbow Six: Shadow Vanguard (2011) Tom Clancy's Rainbow 6: Patriots (2013) Tom Clancy's Rainbow 6: Siege (2015)
Tom Clancy's Ghost Recon (2001) Tom Clancy's Ghost Recon: Desert Siege (2003) Tom Clancy's Ghost Recon: Island Thunder (2003) Tom Clancy's Ghost Recon: Jungle Storm (2004) Tom Clancy's Ghost Recon 2 (2004) Tom Clancy's Ghost Recon 2: Summit Strike (2005) Tom Clancy's Ghost Recon Advanced Warfighter (2006) Tom Clancy's Ghost Recon Advanced Warfighter 2 (2007) Tom Clancy's Ghost Recon Predator (2010) Tom Clancy's Ghost Recon Wii (2010) Tom Clancy's Ghost Recon: Shadow Wars (2011) Tom Clancy's Ghost Recon: Future Soldier (2012) Tom Clancy's Ghost Recon: Phantoms (2014) Tom Clancy's Ghost Recon: Wildlands (2017)
Tom Clancy's Splinter Cell (2002) Tom Clancy's Splinter Cell: Pandora Tomorrow (2004) Tom Clancy's Splinter Cell: Chaos Theory (2005) Tom Clancy's Splinter Cell: Essentials (2006) Tom Clancy's Splinter Cell: Double Agent (2006) Tom Clancy's Splinter Cell: Conviction (2010) Tom Clancy's Splinter Cell: Blacklist (2013)
Tom Clancy's EndWar (2008) Tom Clancy's EndWar 2 (TBA) Tom Clancy's H.A.W.X (2009) Tom Clancy's H.A.W.X 2 (2010) Tom Clancy's The Division (2016)
Splinter Cell (kirjasarja)
Transclusion error: {{En}} is only for use in File namespace. Use {{lang-en}} or {{en icon}} instead.
Luokka:Yhdysvaltalaiset jännityskirjailijat Luokka:Vuonna 1947 syntyneet Luokka:Vuonna 2013 kuolleet Luokka:Seulonnan keskeiset artikkelit